Κονγκό

Ο όρος Κονγκό (εναλλακτική ορθογραφία Κογκό) μπορεί να αναφέρεται:

Στον ποταμό Κονγκό, τον μεγαλύτερο σε όγκο υδάτων ποταμό της Αφρικής. Ο ποταμός έχει δώσει το όνομά του στις δύο χώρες που εκτείνονται στα ανατολικά και στα δυτικά του ποταμού:
Η μεγαλύτερη χώρα, στα (νοτιο)ανατολικά του ποταμού, είναι η Λαοκρατική Δημοκρατία του Κονγκό (ΛΔΚ) [république démocratique du Congo (RDC)· στα ελληνικά αποδίδεται συνήθως ως Λαϊκή Δημοκρατία του Κονγκό], ανεπίσημα Κονγκό-Κινσάσα [Congo-Kinshasa· από το όνομα της πρωτεύουσάς της, για να διακρίνεται από τη γειτονική χώρα], η μεγαλύτερη χώρα της υποσαχάριας Αφρικής, και η μεγαλύτερη γαλλόφωνη χώρα του κόσμου. Στην ονομασία της έχουν ιστορικά επέλθει οι εξής αλλαγές:
Ελεύθερο Κράτος του Κονγκό [État indépendant du Congo] (1885-1908)
Βελγικό Κονγκό [Congo belge] (1908-1960)
Δημοκρατία του Κονγκό (Λεοπολντβίλ) [République du Congo (Léopoldville)· σε παρένθεση η τότε ονομασία της πρωτεύουσάς της, για να διακρίνεται από τη γειτονική χώρα, καθώς τα πρώτα χρόνια μετά την ανεξαρτησία τους οι δύο χώρες είχαν την ίδια ακριβώς επίσημη ονομασία] (1960-1964)
Λαοκρατική Δημοκρατία του Κονγκό [république démocratique du Congo] (1964-1971) (1997-σήμερα)
Ζαΐρ [Zaïre] (1971-1997)
Η μικρότερη χώρα, στα (βορειο)δυτικά του ποταμού, είναι η Δημοκρατία του Κονγκό [république du Congo], ανεπίσημα Κονγκό-Μπραζαβίλ [Congo-Brazzaville ή Congo-Brazza· από το όνομα της πρωτεύουσάς της, για να διακρίνεται από τη γειτονική χώρα]. Στην ονομασία της έχουν ιστορικά επέλθει οι εξής αλλαγές:
Γαλλικό Κονγκό [Congo français· στο οποίο ανήκε και η Γκαμπόν] (1882-1903)
Μέσο Κονγκό [Moyen-Congo· στο οποίο ανήκε και η Γκαμπόν μέχρι το 1906] (1903-1958· ως τμήμα της Γαλλικής Ισημερινής Αφρικής την περίοδο 1910-1958)
Δημοκρατία του Κονγκό [république du Congo] (1958-1969· ανεξάρτητη από το 1960) (1992-σήμερα)
Λαϊκή Δημοκρατία του Κονγκό [république populaire du Congo] (1969-1992)
Ανάμεσα στις δύο χώρες, λίγα χιλιόμετρα βόρεια των εκβολών του ποταμού, βρίσκεται το πρώην Πορτογαλικό Κονγκό (1885-1975), το σημερινό εξκλάβιο Καμπίντα της Ανγκόλας.